**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE „NACIONALNI PARK BRIJUNI“ ZA 2023. GODINU**

**Financijski plan 2023.**

Financijski plan Javne ustanove „Nacionalni park Brijuni“ izvršen je prema gotovinskom načelu, kako slijedi:

**Prihodi**

Tablica 1.Prihodi prema ekonomskoj klasifikaciji



Javna ustanova Nacionalni park Brijuni ostvarila je u 2023. godini ukupne prihode u iznosu od 11.292.245,85 eura ili 99,58% planiranih ukupnih prihoda. Od ukupno ostvarenih prihoda 11.280.425,79 eura čine prihodi poslovanja i realizirani su 100,29% planiranih prihoda poslovanja, dok su prihodi od prodaje nefinancijske imovine naplaćeni u iznosu od 11.820,06 eura i čine 12,72% planiranih u 2023. godini.

Najznačajniji udio prihoda poslovanja čine prihodi od prodaje proizvoda i robe te pruženih usluga i prihodi od donacija u iznosu od 6.591.638,76 eura, i čine ih prihodi od prodaje roba i suvenira u suvenirnicama i na šankovima Ustanove u iznosu od 93.674,10 eura, prihodi od pruženih usluga u iznosu od 6.491.390,08 eura i donacije u iznosu od 6.574,58 eura. Strukturu prihoda od pruženih usluga čine prihodi od hotelijerskih usluga u iznosu od 6.125.686 eura, prihodi od koncesija za iznajmljivanje imovine i turističko oplovljavanje u iznosu od 226.324 eura, te prihodi od usluga prijevoza, refundacija usluga režijskih troškova pruženih MORH-u i Državnim nekretninama i ostalih pruženih usluga u iznosu 139.380 eura. Navedeni prihodi ostvareni su 105,12% planiranih u 2023. godini i veći su za 12,5% u odnosu na ostvareno u istom razdoblju 2022. godine što je rezultat porasta prihoda od hotelskih usluga zbog povećanja broja noćenja i rasta cijena na tržištu.

Prihodi od upravnih i administrativnih pristojbi, pristojbi po posebnim propisima i naknada povećani su u odnosu na isto razdoblje u 2022. godini za 12,82%. Navedeni prihodi ostvareni su u iznosu od 4.147.101,67 eura što čini izvršenje 98% plana 2023. godine i odnose se na ostvarene prihode od pružanja izletničkih usluga u iznosu od 3.952.141,89 eura, prihode s naslova osiguranja, refundacije štete od osiguravajućeg društva u iznosu od 159.762,29 eura i ostale prihode koje čine prihodi od lučke pristojbe iznosu od 35.197,49 eura.

Pomoći iz inozemstva i od subjekata unutar općeg proračuna u iznosu od 259.299 eura odnose se na

* sredstva pomoći od međunarodnih organizacija i institucija EU za provedbu projekata prekogranične suradnje Interreg „MPA Networks“ i „MPA Engage“ u iznosu od 92.944,45 eura
* sredstva pomoći od izvanproračunskih korisnika potpore za zapošljavanje stalnih sezonaca u iznosu od 2.606,78 eura, uplate Fonda za zaštitu okoliša i energetsku učinkovitost za projekt Očuvanja plemenite periske, projekt sanacije Topničke baterije Monte Peneda i projekt uređenja Ćufarove staze i staze Kosir u ukupnom iznosu od 34.175,39 eura,
* pomoći proračunskim korisnicima iz proračuna koji im nije nadležan sredstva primljena od Istarske županije za projekt Znanstveno-stručni skup 40. obljetnice Np Brijuni u iznosu od 5.000 eura,
* prijenosi između proračunskih korisnika istog proračuna uplate potpora Agencije za plaćanja u poljoprivredi, ribarstvu i ruralnom razvoju u iznosu od 34.947,68 eura, prijenos sredstava iz Zajednički sredstava Ministarstva gospodarstva za projekt Obnove močvarnog staništa Saline u iznosu od 35.642,05 eura, te sredstva uplaćena od strane Ministarstva kulture i medija za sanaciju torpedo baterije na Malom Brijunu u iznosu od 50.930 eura i sredstva za projekt sanacije Crkve sv.Germana u iznosu od 3.052,62 eura.

Prihodi od pomoći izvršeni su 58,94% plana 2023. godine.

Prihodi od prodaje nefinancijske imovine naplaćeni su u iznosu od 11.820,06 eura i smanjeni su u odnosu na isto razdoblje lani te čine svega 12,72% planiranog u 2023. godini.

Tablica 2. Prihodi prema izvorima financiranja



Od ukupno ostvarenih prihoda u iznosu od 11.292.245,85 eura najveći iznos od 6.591.944,56 eura ostvaren je iz izvora financiranja Vlastiti prihodi, dok je iz izvora financiranja Prihodi za posebne namjene ostvareno 4.157.161,68 eura. Iz izvora pomoći ostvareno je 259.298,97 eura, donacija 6.574,58 eura, iz izvora opći prihodi i primici ostvareno je 265.446 eura, iz izvora financiranja Prihodi od nefinancijske imovine 11.820,06 eura.

**Rashodi**

Tablica 3. Rashodi prema ekonomskoj klasifikaciji



Ukupni rashodi ostvareni su u iznosu od 11.326.833,04 eura što čini izvršenje ukupno planiranih rashoda od 99,96%. Rashodi poslovanja iznose 10.938.347,73 odnosno 102,95% planiranih rashoda poslovanja u 2023. godini i u odnosu na prethodnu godinu povećani su za 21,93%, dok su rashodi za nabavu nefinancijske imovine izvršeni u iznosu od 388.485,31 eura odnosno 55,01% planiranih rashoda i manji su u odnosu na ostvareno u istom razdoblju prethodne godine za 34,54%.

U strukturi rashoda poslovanja rashodi za zaposlene izvršeni su u iznosu od 5.870.752,83 eura odnosno 121,98% planiranih rashoda za zaposlene što čini povećanje od 32,7% u odnosu na isto razdoblje prethodne godine. Povećanje rashoda za zaposlene posljedica je porasta troškova plaća na osnovi Odluke Vlade o povećanju plaća, naknada za godišnji odmor i porasta broja zaposlenih.

Materijalni rashodi ostvareni su u iznosu od 4.885.158,97 eura što predstavlja 86,13% planiranih materijalnih rashoda i povećanje od 10,43% u odnosu na prethodnu godinu.

Strukturu materijalnih rashoda čine naknade troškova zaposlenima u iznosu od 213.567,12 eura, rashodi za materijal i energiju u iznosu od 1.997.276,58 eura, rashodi za usluge u iznosu od 2.186.013,15 eura, naknade troškova osobama izvan radnog odnosa u iznosu od 1.057,76 eura i ostali nespomenuti rashodi poslovanja u iznosu od 487.244,36 eura. Najznačajnije povećanje materijalnih rashoda u odnosu na prethodnu godinu, ostvareno je u okviru rashoda za usluge 17,28% ili 322.064,17 eura. Navedeno povećanje rashoda odnosi se u najvećem dijelu na povećanje troškova usluga za tekuće i investicijsko održavanje, intelektualne usluge i komunalne usluge.

Financijski rashodi ostvareni su u iznosu od 17.341,45 eura što čini 108,87% planiranog i viši su u odnosu na realizirane u istom razdoblju prethodne godine za 26,78% odnosno 3.662,86 eura.

Ustanova je tijekom 2023. godine ostvarila rashode za pomoći u iznosu od 161.549,87 eura koji se odnose na uplatu sredstava prema Pravilniku o mjerilima i načinu korištenja donacija i vlastitih prihoda nacionalnih parkova i parkova prirode.

U iznosu od 3.544,61 eura izvršene su naknade građanima i kućanstvima iz proračuna.

Rashodi za nabavu nefinancijske imovine u tijekom 2023. godine izvršeni su u iznosu od 388.485,31 eura odnosno 55,01% plana. Najznačajnija ulaganja odnose se na nabavu postrojenja i opreme i to najvećim dijelom na nabavu uređaja, strojeva i opreme za ostale namjene.

Tablica 4. Rashodi prema izvorima financiranja



Od ukupno ostvarenih rashoda u iznosu od 11.326.833,04 eura tijekom 2023. godine iz izvora financiranja Vlastiti prihodi financirano je 6.394.882,04 eura rashoda, iz izvora Prihodi za posebne namjene iznos od 4.386.573,21 eura, iz izvora Opći prihodi i primici 265.446 eura, iz izvora Pomoći rashodi u iznosu od 259.483,57 eura, iz izvora donacije iznos od 8.628,16 eura te izvora prihodi od nefinancijske imovine rashodi u iznosu 11.820,06 eura.

Tablica 5. Rashodi prema funkcijskoj klasifikaciji



Od ukupno izvršenih rashoda prema funkcijskoj klasifikaciji rashodi u iznosu od 11.326.833,04 eura izvršeni su u kategoriji zaštite bioraznolikosti i krajolika.

**Račun financiranja**

Tablica 6. Račun prihoda i rashoda i Račun financiranja

A.RAČUN PRIHODA I RASHODA



B.RAČUN FINANCIRANJA



Tijekom 2023. godine ostvareni su ukupni prihodi u iznosu od 11.292.245,85 eura i to prihodi od poslovanja u iznosu od 11.280.425,79 eura i prihodi od prodaje nefinancijske imovine u iznosu od 11.820,06 eura, dok su ukupni rashodi ostvareni u iznosu od 11.326.833,04 eura koje čine rashodi poslovanja u iznosu od 10.938.347,73 eura i rashodi za nabavu nefinancijske imovine u iznosu od 388.485,31 eura. Iz navedenog proizlazi negativan poslovni rezultat u iznosu 34.587,19 eura.

Ukupni prijenos sredstava iz prethodne godine u iznosu od 5.057.794,68 eura odnosi se na prijenose sredstava vlastiti prihodi u iznosu od 3.065.370,93 eura, prihodi posebne namjene u iznosu od 1.988.398,44 eura, pomoći 184,60 eura te donacije 3.840,71 eura. Budući da je Ustanova u 2023 godini ostvarila negativan poslovni rezultat iznos sredstava za prijenos u naredno razdoblje iznosi 5.023.207,49 eura sljedeće strukture izvora: vlastiti prihodi 3.262.433,45 eura, prihodi posebne namjene 1.758.986,91 eura, donacije 1.787,13 eura.

Pregled stanja novčanih sredstava na računima Ustanove:

|  |  |  |
| --- | --- | --- |
|  | 01.01.2023. | 31.12.2023. |
| Novac u banci i blagajni | 3.901.164,75 | 4.156.751,09 |